
# Казанда быел Н.Лобачевскийның исемендәге китапханә артында яңа сквер барлыкка киләчәк

БРИКС саммитына әзерлек кысаларында Казан федераль университетының төп бинасының каршындагы территориясе төзекләндереләчәк.

Быел БРИКС саммитына әзерлек һәм Казан федераль университеты оешуның 220 еллыгын бәйрәм итү кысаларында Н.Лобачевский исемендәге китапханә артында яңа сквер төзү һәм Казан федераль университетының төп бинасы каршындагы территорияне төзекләндерү (студентлар аны «таба» дип атыйлар) планлаштырыла. Бүген ТР башкаласы мэры Илсур Метшин Университетта булды һәм күчмә киңәшмә барышында проектларны хуплады.


Китапханә артында студентлар, укытучылар, шәһәр халкы һәм кунаклары өчен ял итү җәмәгать киңлеге барлыкка киләчәк. Университет проректоры Алмаз Мингулов сөйләвенчә, биредә кечкенә архитектура җиһазлары урнаштырылачак, түшәлгән таштан юллар салыначак.


Илсур Метшин ял итү зонасын Ленин бакчасы белән берләштерергә мөмкинлек бирә торган фикерне югары бәяләде. Ул яңа скверда өстәмә рәвештә куаклар һәм декоратив агачлар утыртырга тәкъдим итте, бу шәһәр халкына җәй көне эсседән яшеренергә һәм көзен матур табигать күренешен күзәтә алырга ярдәм итәчәк, шулай ук әлеге мәйданны тере койма белән әйләндереп алырга кушты.


Университетның төп фасады каршындагы территорияне норматив хәлгә китерү буенча эш планлаштырылган, халык аны «таба»дип атый. Монда җәяүлеләр плитәләре һәм түшәлгән таш алыштырылачак, баскычлар тигезләнәчәк.


Шулай ук киңлек янында Нужин урамындагы транспорт юлын һәм төшү юлын ремонтлау буенча эшләр башкарылачак. Аерым алганда, Пушкин урамындагы 29 нчы йортның тышкы ягы өлешчә яңартылачак: чыбыклар, калканчыклар һ. б. яшереләчәк.


«Төп бина турында сөйләсәк, хәзерге вакытта төп корпуста төзәтү һәм төзекләндерү эшләре башланган. Башкарылган эшләр кысаларында тәрәзәләр, түбәләр үзгәртелә, шулай ук бинаның алгы ягыннан да, арткы ягыннан да фасадлар норматив хәлгә китерелә», – дип сөйләде Алмаз Мингулов.


Күчмә киңәшмәдә шулай ук Башкарма комитет җитәкчесе урынбасары Игорь Куляжев һәм Вахитов һәм Идел буе районнары администрациясе башлыгы Альберт Салихов катнашты.


Следите за самым важным и интересным в Telegram-каналеТатмедиа

## Нет комментариев
Казанда быел Н.Лобачевскийның исемендәге китапханә артында яңа сквер барлыкка киләчәк